[pic] | KOMISIJA EVROPSKIH SKUPNOSTI |

Bruselj, 14.11.2006

COM(2006) 706 konč.

2005/0223 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES v zvezi s

skupnim stališčem Sveta o sprejetju Uredbe Evropskega parlamenta in Sveta o predložitvi podatkov o iztovoru ribiških proizvodov v državah članicah

2005/0223 (COD)

SPOROČILO KOMISIJEEVROPSKEMU PARLAMENTUv skladu z drugim pododstavkom člena 251(2) Pogodbe ESv zvezi s

skupnim stališčem Sveta o sprejetju Uredbe Evropskega parlamenta in Sveta o predložitvi podatkov o iztovoru ribiških proizvodov v državah članicah (Besedilo velja za EGP)

1. OZADJE

Predlog predložen Evropskemu parlamentu in Svetu (COM(2005)566 –– 2005/0223(COD)) | 11. novembra 2005 |

Mnenje Evropskega parlamenta (prva obravnava): (PE A6-0169/2006) | 15. junija 2006 |

Sprejetje skupnega stališča na Svetu: | 13. novembra 2006 |

2. NAMEN PREDLOGA KOMISIJE

Sedanja zakonodaja Skupnosti v skladu z Uredbo Sveta (EGS) št. 1382/91 zahteva, da države članice Komisiji predložijo mesečne podatke o količini in vrednosti iztovora ribiških proizvodov v svojih pristaniščih. Analiza metod, ki jih nacionalni organi uporabljajo za zbiranje in urejanje podatkov, ter analiza metod uporabe tehnik podatkov v službah Komisije je pokazala, da so možne izboljšave, ki bi zmanjšale delovno obremenitev držav članic in povečale uporabnost podatkov. Predlagana uredba določa, da države članice predložijo usklajene podatke o količini in vrednosti iztovora na svojem ozemlju ter tako omogočijo analize trga z ribiškimi proizvodi in splošnejše gospodarske analize razmer v ribištvu.

Predlog Komisije naj bi nadomestil Uredbo Sveta (EGS) št. 1382/91.

3. PRIPOMBE K SKUPNEMU STALIŠČU

3.1. Splošno

Na prvi obravnavi je Evropski parlament potrdil predlog Komisije z 21 spremembami. Večina teh sprememb je bila redakcijske ali tehnične narave in ni vplivala na bistvo predloga.

3.2. Sklepi glede sprememb Evropskega parlamenta po prvi obravnavi

Komisija je sprejela spremembe, ki jih je predlagal Parlament. Resolucija Evropskega parlamenta sprejema pozitiven pristop k temu predlogu, pri čemer je velika večina 21 sprememb po naravi tehničnih in redakcijskih pojasnil. Izjema je zahteva, da mora Komisija vsaka tri leta poročati Parlamentu in Svetu o izvajanju Uredbe (sprememba 7, novi člen 8b). Komisija meni, da gre pri tem za izboljšanje preglednosti ukrepa. V tem smislu je vseh 21 sprememb, ki jih je predlagal Evropski parlament, za Komisijo sprejemljivih. Svet je s skupnim stališčem potrdil te spremembe.

3.3. Nove določbe, vnesene s stališčem Sveta in Komisije

17. julija 2006 je Svet sprejel Sklep 2006/512/ES o spremembah Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil in uvedbi postopka, imenovanega „regulativni postopek s pregledom“ (člen 5a).

Novi postopek odbora je treba upoštevati pri sprejemanju ukrepov splošnega obsega, ki želijo spremeniti nebistvene sestavine osnovnega instrumenta, sprejetega v skladu s postopkom iz člena 251 Pogodbe, med drugim s črtanjem nekaterih navedenih sestavin ali z dopolnitvijo instrumenta z dodajanjem novih nebistvenih sestavin.

Nove določbe, uvedene na Svetu, se nanašajo na izvedbena pooblastila, podeljena Komisiji, ko mora veljati novi postopek.

Zlasti so pooblastila Komisiji podeljena za prilagoditev prilog k Uredbi. Te ukrepe splošnega obsega, oblikovane za spremembo nebistvenih sestavin te uredbe, je treba sprejeti v skladu z regulativnim postopkom s pregledom iz člena 5a Sklepa Sveta 1999/468/ES.

Komisija sprejme te nove določbe.

4. SKLEP

Pod temi pogoji in iz gornjih razlogov Komisija daje ugodno mnenje o skupnem soglasno sprejetem stališču Sveta .